L. Krishnan

Tan Sri Lakshmanan Krishnan atau L. Krishnan (dilahirkan pada 21 Oktober 1922. Berasal dari di Madras, India. merupakan seorang pengarah filem-filem Melayu di Singapura.

Kehidupan awal
Beliau di lahirkan di India, tetapi mendapat pendidikan di Bukit Mertajam, Pulau Pinang pada 1941. Sebelum menjadi pengarah filem, beliau pernah bekerja sebagai penyambut tetamu di Raffles Hotel, Singapura pada 1942.

Kerjaya
Pada tahun 1947, beliau menjadi Penolong Pengarah filem di Kalaivani Films di Madras, sebelum balik ke Singapura pada 1949 dan bekerja sebagai Pengarah Filem di Shaw Studios.

Pada April 1952, Krishnan meletakkan jawatan di Shaw Bros Studios untuk menyertai Studio Cathay-Keris milik Datuk Loke Wan Tho dan Ho Ah Loke. Pada Oktober 1960, beliau berhijrah ke Kuala Lumpur untuk menubuhkan Studio Merdeka dengan Ho Ah Loke.

Bagaimanapun, pada 1963, beliau meletakkan jawatan di Studio Merdeka untuk menjalankan perniagaan sendiri. Dan, pada Oktober 1970, Krishnan menubuhkan Gaya Film Berhad dan beberapa syarikat berkaitan perfileman dan muzik seperti Gaya Music Studio, Gaya Color Laboratory Sdn Bhd (Gaya Lab) dan Dato Krishnan Holdings Sdn Bhd.

Sepanjang tempoh mengarahkan lebih 30 filem, beliau berjaya melahirkan beberapa nama besar dalam dunia filem tanah air sehingga menjadi legenda terkenal seperti Allahyarham Tan Sri P. Ramlee, Datuk Maria Menado, Allahyarhamah Kasma Booty, Allahyarham Datuk Mustapha Maarof, Allahyarham M. Amin, Allahyarhamah Latifah Omar dan Datuk Hajah Rosnani Jamil.

Anugerah dan penghargaan
Beliau dianugerahkan Tokoh Merdeka negeri Perak pada tahun 2016 oleh DYMM Sultan Perak, Sultan Nazrin Shah bersama-sama 3 orang tokoh perfileman melayu.

Filemografi arahan

Filemografi di Malay Film Productions
 Bakti (1950) - filem arahan pertama 
 Pembalasan (1950) 
 Takdir Ilahi (1950)
 Rayuan Sukma (1951) 
 Penghidupan (1951) 
 Derita (1951)
 Tas Tangan Wanita (1952) 
 Antara Senyum dan Tangis (1952)
 Untuk Sesuap Nasi (1953)
 Nafsu (1954) 
 Tangkisan Ibu (1954) 
 Pertarohan (1954)
 Duka Nestapa (1955) 
 Selamat Hari Raya (1955)
 Selamat Tinggal Kekasihku (1955) 
 Kasih Menumpang (1955)
 Azan (1956)
 Dongang Sayang (1956)
 Mega Mendung (1956) 

Filemografi di Cathay-Keris Film Productions
 Orang Minyak (1958)
 Serangan Orang Minyak (1958) 
 Orang Licin (1958)
 Rasa Sayang Eh (1958)
 Chinta Gadis Rimba (1958)
 Raden Mas (1959)
 Che Mamat Parang Tumpul (1960)
 Hantu Rimau (1960)

Filemografi di Merdeka Film Productions
 Tun Tijah (1960)
 Keris Sempena Riau (1961)
 Ratapan Ibu (1962)
 Selendang Merah (1962) - filem arahan terakhir

Anugerah dan pencalonan
TahunAnugerahFilemKategoriKeputusan1958 Festival Filem MalayaChinta Gadis RimbaSutradara TerbaikMenang 1951/1952Festival Filem MalayaPenghidupanSutradara TerbaikMenang
• (Pencalonan) "Keris Sempena Riau" - Kategori Sutradara Terbaik , Festival Filem Malaya 1961.

• (Pencalonan) "Mega Mendong" - Kategori Sutradara Terbaik , Festival Filem Malaya 1956.

• (Pencalonan) "Selamat Tinggal Kekasehku" -Kategori Sutradara Terbaik , Festival Filem Malaya 1955.

Pautan luar


 Rujukan 

Kategori:Kelahiran 1922
Kategori:Orang hidup
Kategori:Pengarah filem Malaysia
Kategori:Pengarah filem Singapura
Kategori:Penerima Anugerah Merdeka
Kategori:Warga Studio Jalan Ampas